архіере́а ѿлага́ется мі́тра, и глаго́летъ мл҃тву велегла́снѡ: ҃е и ѻ́ч҃е гдс̑а на́шегѡ іи҃са хрс̑та̀, сы́й бл҃гослове́нъ во вѣ́ки, и́же завѣ́сою пло́ти єгѡ̀ ѡбнови́лъ єсѝ на́мъ въ перворо́дныхъ цр҃ковь на нб҃сѣ́хъ впи́саныхъ вхо́дъ, идѣ́же жи́тельство пра́зднующихъ и гла́съ ра́дованія:са́мъ чл҃вѣколю́бче влд̑ко, при́зри на ны̀ грѣ̂шныя и недостѡ́йныя рабы̂ твоя̂, ѡбновле́ніе пра́зднующыя чс̑тна́гѡ хра́ма и́мр̑къ во ѡ́бразъ ст҃ѣ́йшія твоея̀ цр҃кве, си́рѣчь, са́магѡ тѣлесѐ на́шегѡ, є́же у́бѡ и хра́мъ тво́й, , всехва́льнымъ апс̑ломъ па́ѵломъ именова́ти сподо́билъ єсѝ:и утвердѝ єго̀ до сконча́нія вѣ́ка непоколеби́ма, и просла́влена въ тебѣ̀:и сподо́би на́съ въ не́мъ хвалы̂ и славослѡ́вія незазѡ́рна приноси́ти сла́вѣ твое́й, и єдиноро́дному твоему̀ сн҃у гдс̑у на́шему іи҃су хрс̑ту̀, и ст҃о́му твоему̀ дх҃у, въ ра́зумѣ и вся́комъ чу́вствѣ, покланя́ющымся тебѣ̀ во стра́сѣ твое́мъ, бж҃е́ственныхъ щедро́тъ достѡ́йнымъ показа́тися:и бл҃гопрія̂тнымъ твое́й бл҃гости бы́ти мольба́мъ си̂мъ, ѡ на́съ и всѣ́хъ лю́дехъ твои́хъ неизрече́нному твоему̀ бл҃гоутро́бію приноси̂мымъ:мл҃твами пречс̑тыя влд̑чцы на́шея бцд̑ы, и приснодв҃ы марі́и